Diari Oficial de la Generalitat Valenciana


Sumari del DOGV 6205, del 12-02-2010 (2010/759)

Notificació de la sentència 60/2009 del procediment de divorci contenciós 92/2009.
----------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/759


Data del document
:   29-12-2009

Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència 60/2009 del procediment de divorci contenciós 92/2009. [2010/759]  
Assumpte civil 000092/2009   
En el judici a què es fa referència s'ha dictat la resolució que té l'encapçalament i dispositiva que literalment és com segueix:   
«Sentència número 000060/2009  
Jutge que la dicta: José María Gómez Villora.  
Lloc: València.   
Data: 29 de desembre de 2009.  
Part demandant: Laura Maria Camarasan.  
Advocada: Beatriz Pascual Huerta.  
Procuradora: María Paz Contel Comenge.  
Part demandada: Adrian Camarasan.  
Objecte del judici: divorcis no consensuats.  
Dispositiva   
Estime la demanda de divorci formulada per la procuradora dels tribunals Paz Contel Comenge, en nom i representació de Laura Maria Camarasan, contra Adrian Camarasan, i dispose la dissolució del matrimoni de les persones esmentades, amb tots els efectes legals i en especial amb els següents:  
1. Les filles menors d'edat quedaran en companyia de Laura Maria Camarasan i sota la seua custòdia, si bé la pàtria potestat continuarà exercint-se de forma conjunta per ambdós pares.   
2. Es reconeix al progenitor que no conviu habitualment amb les filles menors el dret de visitar-les, comunicar-se amb elles i tindre-les en companyia seua, en els termes i en la forma que acorden ambdós pares, procurant el màxim benefici de les filles; en cas de desacord, i com a mínim, aquest dret inclourà les qüestions següents: fins que la filla menor complisca quatre anys, el progenitor no custodi podrà estar amb les seues filles en el punt de trobada amb la modalitat de tutela; depenent d'aquestes visites el pare podrà, posteriorment, fins que la filla menor tinga quatre anys, estar amb les seues filles els caps de setmana alterns des de les 11.00 hores fins a les 20.00 hores sense pernocta. Quan la menor complisca quatre anys les filles podran estar amb el seu pare els caps de setmana alterns, des del divendres a les 18.00 hores fins al diumenge a les 20.00 hores; en el cas de ponts les menors estaran amb el progenitor a qui corresponga el cap de setmana al qual s'ha unit el pont. Quan la menor complisca quatre anys, el progenitor no custodi podrà estar amb les filles menors la meitat dels períodes de vacances; en cas de desacord en l'elecció del període, la mare elegirà els anys parells i el pare els imparells.  
3. En concepte de pensió alimentària, Adrian Camarasan pagarà a Laura Maria Camarasan la quantitat de 400 euros mensuals per les filles menors per mesos anticipats, en dotze mensualitats a l'any, i dins dels cinc primers dies de cada mes. Aquesta quantitat s'actualitzarà amb efectes d'1 de gener anualment, d'acord amb la variació experimentada per l'índex general de preus al consum, establit per l'Institut Nacional d'Estadística o organisme que el substituïsca. Igualment, l'espòs sufragarà la meitat de les despeses extraordinàries que es produïsquen durant la vida de les filles, entenent com a tals les despeses mèdiques i farmacèutiques excloses de la cobertura de la Seguretat Social així com les despeses que generen les activitats extraescolars de les menors, per un acord dels progenitors o perquè ho haja aconsellat un especialista.   
4. L'habitatge que va ser domicili familiar serà usat per Laura Maria Camarasan i les seues filles.   
5. No es fa un pronunciament exprés sobre les costes produïdes.   
Una vegada que aquesta resolució siga ferma, comuniqueu-ho a l'encarregat del Registre Civil on conste inscrit el matrimoni.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit que cal presentar en aquest Jutjat dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn).  
El recurs no s'admetrà si quan el prepara la part no acredita que ha pagat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la Llei Orgànica 1/2009, de 3 de novembre); llevat que tinga reconegut el dret a l'assistència jurídica gratuïta.  
Entitat: Banesto, compte de dipòsits i consignacions, número de compte 3712/0000/33/0092/2009.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència al demandat Adrian Camarasan.  
València, 29 de desembre de 2009.- La secretària judicial: Inmaculada García Martínez.